**NATJEČAJ ZA IZRADU IDEJNOG RJEŠENJA VIZUALNOG IDENTITETA**

**Hrvatske mreže neovisnih kinoprikazivača**

Hrvatska mreža neovisnih kinoprikazivača (u daljnjem tekstu Naručitelj), Varšavska 3, Zagreb, poziva autore i kreativne timove (u daljnjem tekstu Autori) da se prijave na natječaj za izradu idejnog rješenja vizualnog identiteta Mreže.

I. PREDMET NATJEČAJA

Predmet natječaja je izrada idejnog rješenja vizualnog identiteta Naručitelja.

II. PROJEKTNI ZADATAK

Idejno rješenje u formi knjige grafičkih standarda treba sadržavati:

*1. Logotip*

- prijedlog osnovnih grafičkih standarda logotipa i njihovi međusobni odnosi u varijanti skraćenog i punog naziva (Hrvatska mreža neovisnih kinoprikazivača i Kino mreža)

*2. Karakteristične boje i tipografije*

*3. Primjeri primjene*

- memorandum na A4 papiru

- posjetnica standardnih dimenzija

- plakat B1

- majica

- bedž promjera 5 cm

- tabla za postavljanje u kina dimenzija 30x15 cm

- naslovnica Facebook stranice (Cover photo)

- profilna fotografija Facebook stranice

Ukoliko žele, Autori mogu poslati i više primjera primjene te kratki opis i obrazloženje rada.

III. NOVČANE NAGRADE

Autoru najuspješnijeg rada (pobjedniku Natječaja) će se dodijeliti novčana nagrada u iznosu od 5.000,00 kuna netto. Naručitelj će nagradu isplatiti u roku od 30 dana od dana kada autor pobjedničkog rada dostavi pripreme za tisak, otvorene datoteke (.ai, .eps ili neki sličan format) te ostale verzije materijala (.jpg) navedenih u Projektnom zadatku ovog Natječaja, napravljene u dogovoru s Naručiteljem. Cijena izrade priprema za tisak uračunata je u novčanu nagradu pobjedniĉkog rada.

IV. TIJEK NATJEČAJA

Prijedlozi idejnog rješenja (na cd-u/dvd-u ili USB sticku u .pdf formatu) se predaju u zatvorenom omotu označenom šifrom koja treba sadržavati 4 znaka (2 brojke i 2 slova). Radovi označeni imenom autora ili nekim drugim prepoznatljivim znakom koji odaju identitet autora neće biti razmatrani. Uz radove se posebno predaje i zatvorena omotnica označena samo šifrom u kojoj se nalaze podaci o autorima te ostala potrebna dokumentacija – Obrazac A, Obrazac B i Obrazac C.

**Svi zainteresirani pozvani su da najkasnije do 20. veljače 2015. pošalju ili dostave svoja idejna rješenja.**

Prijedlozi se šalju (dostavljaju) na sljedeću adresu:

Hrvatska mreža neovisnih kinoprikazivača

Varšavska 3

10 000 Zagreb

s oznakom (za Natječaj)

Natječajno povjerenstvo čine svi članovi Upravnog odbora Naručitelja.

Natječajno povjerenstvo će odluku o najboljem idejnom rješenju donijeti najkasnije do 10. ožujka 2015. Svi Natjecatelji će o vlastitom rezultatu biti obaviješteni putem e-maila.

Naručitelj će s autorom čije je idejno rješenje odabrano sklopiti ugovor o izradi izvedbenog rješenja i ustupanju prava na korištenje autorskog djela.

Naručitelj zadržava pravo neprihvaćanja ponuđenih rješenja te ponavljanja Natječaja o čemu će svi Autori biti obaviješteni putem e-maila.

**Za sva dodatna pitanja i informacije kontaktirajte nas putem e-maila hrvoje@kinoeuropa.hr ili telefona 091-6170728.**

V. KRITERIJI ZA OCJENJIVANJE

Prilikom ocjene natječajnih radova Povjerenstvo će najprije vrednovati usklađenost s uvjetima ovog Natječaja te umjetničku vrijednost rješenja prema sljedećim parametrima:

- kvaliteta i originalnost predloženog rješenja,

- prepoznatljivost predloženog rješenja

- preglednost i razumljivost rješenja

- jasnoća, logičnost i funkcionalnost rješenja u skladu s djelatnosti Naručitelja

- ekonomičnost i prilagodljivost rješenja u različitim medijima

VI. PRAVA PRIMJENE I KORIŠTENJA NATJEČAJNIH RADOVA

Dodjelom nagrade pobjedniku Natječaja, natječajni rad postaje vlasništvo Naručitelja, te ga dalje ima pravo upotrebljavati bez ikakvih dodatnih odobrenja i ograničenja autora. Autor natječajnog rada je dužan dostaviti potpisanu i ovjerenu Izjavu o prelasku nagrađenog rada u vlasništvo Naručitelja (OBRAZAC B).

Autori su dužni dostaviti i dokaz (potpisanu Izjavu) o autorstvu natječajnog rada (OBRAZAC C).

**PRILOG 1**

Opis Hrvatske mreže neovisnih kinoprikazivača

Hrvatska mreža neovisnih kinoprikazivača je Udruga koja djeluje na području audiovizualne i medijske kulture i radi na promicanju audiovizualne industrije s naglaskom na kinoprikazivačku djelatnost. Udrugu su osnovali 24 nezavisna kinoprikazivača iz 27 hrvatskih gradova.

Svrha Mreže je, poticanje, unapređenje i razvoj hrvatskih neovisnih kinoprikazivača, osiguranje raznolikosti i dostupnosti audiovizualnih djela na području Republike Hrvatske, razmjena znanja i informacija među njezinim članovima, zastupanje zajedničkih interesa u javnosti te razvoj, kreiranje, razmjena i distribucija filmskih programa, programa filmske edukacije i drugih programa, razvoj svih oblika odgoja u području audiovizualne kulture, promicanje audiovizualnog stvaralaštva i kinoprikazivačke djelatnosti i povećanje vidljivosti i posjećenosti programa na cijelom području Republike Hrvatske.

Ciljevi Udruge su:

- umrežavanje neovisnih kinoprikazivača i zastupanje njihovih interesa

- učinkovitija razmjena kinematografskih programa i pratećih sadržaja

- povećanje broja gledatelja u neovisnim kinima, uz kontinuirano razvijanje kulturnih standarda repertoara

- razvijanje promotivnih mjera i jačanje njihovih ukupnih učinaka

- razvoj hrvatske audiovizualne djelatnosti

- jačanje konkurentnosti i stvaranje dodane vrijednosti neovisnom kinoprikazivačkom sektoru

- zastupanje raznolikosti i dostupnosti filmske ponude na cijelom teritoriju Republike Hrvatske

- razvoj filmske pismenosti u Republici Hrvatskoj

- odgoj i razvoj filmske publike

- obogaćivanje kulturne ponude u gradovima Republike Hrvatske

- učinkovito korištenje dostupnih izvora financiranja na nacionalnoj i međunarodnoj razini

- razvoj profesionalizma i specijalizacija djelatnika u kinoprikazivačkom sektoru

- umrežavanje i suradnja sa srodnim udrugama, institucijama, ustanovama, trgovačkim društvima u Republici Hrvatskoj, u regiji , Europi i svijetu.

**OBRAZAC A – PODACI O AUTORIMA**

Hrvatska mreža neovisnih kinoprikazivača

Varšavska 3, Zagreb

*Predmet nabave:* Izrada idejnog rješenja vizualnog identiteta Hrvatske mreže neovisnih kinoprikazivača

*Podaci o Autorima (nap. Autori mogu biti fizičke i pravne osobe)*

Naziv:

Sjedište (Adresa):

OIB:

Telefon:

E-mail:

Web stranice:

Poslovna banka autora/nositelja zajedničke ponude:

Naziv poslovne banke:

Ime i prezime odgovorne osobe:

Kontakt podaci odgovorne osobe:

Popis dokumentacije priložene ponudi:

Potpis ovlaštene osobe Autora M. P. (za pravne osobe)

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.

**OBRAZAC B - IZJAVA**

Hrvatska mreža neovisnih kinoprikazivača

Varšavska 3, Zagreb

*Predmet nabave:* Izrada idejnog rješenja vizualnog identiteta Hrvatske mreže neovisnih kinoprikazivača

*Podaci o ponuditelju*

Naziv:

Sjedište (Adresa):

OIB:

U skladu s odredbom članka 44. Zakona o autorskom pravu i srodnim pravima (Narodne novine broj 167/03, 79/07, 80/11, 125/11 i 141/13) i točke VI. Uputa za izradu idejnog rješenja dajem sljedeću:

**IZJAVA O PRELASKU NAGRAĐENOG RADA U VLASNIŠTVO NARUČITELJA**

Kao autor nagrađenog rada izjavljujem da moj natječajni rad postaje vlasništvo Hrvatske mreže neovisnih kinoprikazivača, koji ga dalje ima pravo upotrebljavati odnosno koristiti bez mojih dodatnih odobrenja i ograničenja odnosno bez

vremenskog, sadržajnog i prostornog ograniĉenja te ima pravo na javnu objavu spomenutog rada i mojih osobnih podataka.

Hrvatska mreža neovisnih kinoprikazivača ima isključivo pravo korištenja moga idejnog rješenja, odnosno isključeno je moje pravo korištenja istog natječajnog rada u bilo kojem drugom natječajnom ili nekom drugom postupku za izradu idejnih rješenja.

Moj autorski rad prelazi u vlasništvo Hrvatske mreže neovisnih kinoprikazivača nakon što mi budu doznačena sredstva propisana točkom III. Uputa za izradu idejnog rješenja.

Potpis ovlaštene osobe Autora M. P. (za pravne osobe)

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.

**OBRAZAC C - IZJAVA**

Hrvatska mreža neovisnih kinoprikazivača

Varšavska 3, Zagreb

*Predmet nabave:* Izrada idejnog rješenja vizualnog identiteta Hrvatske mreže neovisnih kinoprikazivača

*Podaci o ponuditelju*

Naziv:

Sjedište (Adresa):

OIB:

**IZJAVA O AUTORSTVU PRILOŽENOG NATJEČAJNOG RADA**

U otvorenom natječaju za izradu idejnog rješenja Vizualnog identiteta Hrvatske mreže neovisnih kinoprikazivača Autori svojim potpisom odnosno potpisom

ovlaštene osobe za zastupanje pravne osobe i pečatom izričito potvrđuje i jamči sljedeće:

1. da su ponuditelji (Autori) isključivi autori predloženog idejnog rješenja;

2. da predloženo idejno rješenje do sada nije javno objavljivano;

3. da je Natjecatelj isključivi vlasnik svih komponenti predloženog idejnog rješenja

4. da na predloženo idejno rješenje nitko drugi ne polaže bilo kakva prava s osnove raspolaganja istim koja bi na bilo koji način onemogućila Naručitelja u raspolaganju pravima stečenim za odabrani i nagrađeni rad, a u suprotnom sve obveze koje bi eventualno proizlazile iz zahtjeva trećih osoba suprotnih danom jamstvu padaju na teret Autora.

Potpis ovlaštene osobe Autora M. P. (za pravne osobe)

U \_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_ 2015. godine.